stanford-oval/wikipedia huggingface dataset:
Maijaliisa Dieckmann
Tuotanto > Merirosvo Svarttis -sarja

Svarttis, hyvin hirveä merirosvo (1996)
Merirosvo Svarttis ja Hirmuinen Hilja (1997)
Merirosvo Svarttis ja kadonnut kartta (1998)
Merirosvo Svarttis Etelämerellä (1999)
Merirosvo Svarttis ja Kiero-Kilpert (2000)
Merirosvo Svarttis kummitusten kurissa (2001)
Merirosvo Svarttis ja setelivarkaat (2002)
Merirosvo Svarttis ja kavala vieras (2003)
Make, Saku ja Svarttiksen salaisuus (2004)
Make, Saku ja Svarttiksen hurjat muistot (2005)
Svarttis ja salaperäinen naamio (2006)
Svarttis ja Karibian kaappari (2007)
Tuotanto > Ville Romunen -sarja

Ville Romunen ja salaperäinen mummo (2004)
Ville Romunen ja mummo aarrejahdissa (2005)
Ville Romunen ja mummo linnan sankareina (2006)
Ville Romunen ja linnan aavekissa (2008)
Ville Romunen ja mummo kohtaavat keisarin (2009)
Ville Romunen ja mummo Tallinnassa (2010)
Ville Romusen ja mummon delfiiniseikkailu (2011)
Ville Romunen ja mummo konnien kintereillä (2014)
Ville Romunen ja Sibeliuksen kadonnut sävel (2016)
Ville Romunen ja mummo itsenäisyyttä juhlimassa (2017)
Ville Romusen ja mummon saaristoseikkailu (2019)
Tuotanto > Muut lasten- ja nuortenkirjat

Oma kirjasto (12 helppolukuista kirjaa, 1981-1983)
Elli-enkeli ja tiukutossut (1988)
Elli-enkeli ja keijujen maa (1989)
Ensiaapinen (1991)
Menneitten aikojen lumo: Näytelmiä historiallisilta ajoilta (2003)
Tuotanto > Aikuisten kirjat

Ikiomat isovanhemmat: Kokemus, viisaus, elämäntaito (2002)
Rohkea nainen: Viisautta ja pitkää ikää (2005)
Muurin takana soi mandoliini (2007)
Kun toinen on poissa: Yksin jääneen selviytymisen keinot (2013)
Kirjallisuutta

Kotimaisia lasten- ja nuortenkirjailijoita. Toimittanut Ismo Loivamaa. Kirjastopalvelu 1995.
Matka mielikuvitukseen: Lasten- ja nuortenkirjailijat kertovat teostensa taustoista. Toimittanut Päivi Heikkilä-Halttunen. Tammi, 2004.
Aiheesta muualla

Maijaliisa Dieckmann Kirjasampo.fi:ssä
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Suomi (KANTO)  Yhdysvallat  Latvia  Japani 
Muut:  IdRef
Odiya Silweya

Odiya Silweya (s. 1. tammikuuta 1959) on malawilainen entinen pikajuoksija. Hän kilpaili vuoden 1984 kesäolympialaisissa Los Angelesissa, mutta putosi sekä miesten 100 että 200 metrin juoksussa ensimmäisellä kierroksella. Vuoden 1988 kesäolympialaisissa Soulissa hän osallistui 200 ja 400 metrin juoksukilpailuihin, mutta putosi jälleen molemmissa ensimmäisellä kierroksella.
Silweyan henkilökohtaiset ennätykset ovat 100 metrissä 10,7 (1983), 200 metrissä 21,2 (1987) ja 400 metrissä 49,45 (1986).
PK-37

Pallo-Kerho 37 eli PK-37 on vuonna 1937 perustettu iisalmelainen jalkapalloseura, jonka edustusjoukkue pelaa kaudella 2025 Kolmosessa. Seuran puheenjohtaja on Mika Pesonen.
Historia

Aluksi lajeina olivat jalkapallo ja jääpallo. Sotien jälkeen 1946 mukaan tuli myös pesäpallo, jota pelattiin vuoteen 1950 ja jääpalloa vuoteen 1952 asti. Vuonna 1962 ohjelmaan tuli uutena lajina jääkiekko, jota seurassa harrastettiin neljä vuotta, kunnes perustettiin jääkiekon erikoisseura Iisalmen Peli-Karhut.
Kaudelle 2008 seuran edustusjoukkue nousi Kakkoseen. Joukkueen kulta-ajat sijoittuvat 1990-luvun alkuun, jolloin edustusjoukkue pelasi Ykkösessä ja A-juniorit SM-sarjassa. Pallokerhon B-juniorit nousivat ensimmäistä kertaa SM-sarjaan kaudelle 2013.
Seura solmi yhteistyösopimuksen Kuopion Palloseuran kanssa alkuvuodesta 2010. Kaudella 2010 seurassa pelasi lainalla useita KuPSin liigajoukkueen palaajia. Myös kaudella 2011 PK sai useita vahvistuksia KuPSista. Kauden 2010 avainpelaaja KuPSin Simo Rönkkö siirtyi KuPSista kaudeksi 2011 pysyvästi PK:n pelaajaksi.
Pallo-Kerho putosi kaudeksi 2015 Kolmoseen oltuaan kaudesta 2008 Kakkosessa.
PK-37 nousi takaisin Kakkoseen kaudeksi 2017, kun se otti pitkän pohdinnan jälkeen sarjapaikan vastaan. Tämän mahdollistivat joukkueen kokeneimpien pelaajien jatkosopimukset.
Juniorit

Seura on saanut mainetta hyvänä junioripelaajien kasvattajana. Nuoret pelaajat siirtyvät isompiin seuroihin siirtyessään opiskelemaan tai työelämään muille paikkakunnille. Useita iisalmelaisia pelaajia on pelannut Veikkausliigassa ja Mestaruussarjassa. Niminä mainittakoon Jarno Soininen, joka pelasi useita kausia Mikkelin Palloilijoissa, ja Marko Huttunen, joka pelasi Kopareissa. Uudemmista Pallo-Kerhon kasvateista voi mainita Pyry Kärkkäisen, joka PK:n jälkeen jatkoi uraansa Kuopion Palloseurassa ja HJK:ssa. PK:n kasvateista kaudella 2020 KuPS:n liigaryhmään kuuluvat Saku Savolainen, Jiri Nissinen, Eetu Rissanen, Viljami Aittokoski ja Albert Vauhkonen.
Aiheesta muualla

Seuran virallinen sivusto
KuPSin Jonni Heikkinen karkaa PK-37:n pelaajalta Suomen Cupin 5. kierroksella, Sankariniemellä 11.6.2006.
Sankariniemen stadion
The Day After Tomorrow

| The Day After Tomorrow |
| --- | --- |
 Elokuvan juliste
Ohjaaja:  Roland Emmerich
Käsikirjoittaja:  Roland Emmerich Jeffrey Nachmanoff
Tuottaja:  Roland Emmerich Mark Gordon
Säveltäjä:  Harald Kloser
Kuvaaja:  Anna Foerster Ueli Steiger
Leikkaaja:  David Brenner
Pukusuunnittelija:  Renée April
Pääosat:  Dennis Quaid Jake Gyllenhaal Emmy Rossum Ian Holm
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  InterCom Netflix Disney+
Ensi-ilta:  24. toukokuuta 2004
Kesto:  124 minuuttia
Alkuperäiskieli:  englanti
Budjetti:  125 miljoonaa $
Tuotto:  544 272 402 $
Aiheesta muualla
IMDb 
Elonet
AllMovie
Infobox OKNimi-testi OK: 
The Day After Tomorrow on yhdysvaltalainen elokuva vuodelta 2004. Elokuvan aiheena on kasvihuoneilmiö ja sen seuraukset. Monia vuosia ilmastotieteilijät ovat varoitelleet siitä, että fossiilisten polttoaineiden polttaminen vahingoittaa ilmaston tasapainoa ja saattaa muuttaa merivirtojen kulkureittejä. Tämä johtaisi siihen, että Golfvirta pysähtyisi ja Eurooppa sekä Pohjois-Amerikka jäätyisivät.
Elokuva pohjautuu Art Bellin ja Whitley Strieberin kirjaan The Coming Global Superstorm. Ilmatieteilijät ovat suhtautuneet erittäin kriittisesti kirjan kuvaamaan skenaarioon. Erityisesti nopeaa kylmän stratosfääri-ilman virtausta alailmakehään kirjan kuvaamalla tavalla pidetään fysiikan lakien vastaisena.
Ohjaaja Roland Emmerich huomasi kuvatessaan elokuvaa Patriot, että kuvauspaikan lähistöllä tapahtui epätavallisen paljon tornadoja. Hotellin kirjahyllyssä Emmerich huomasi kirjan ja luettuaan sen totesi, että sen aiheesta saisi hyvän elokuvan. Elokuvan digitaaliset erikoistehosteet teki Industrial Light & Magic.
Rooliluettelo

| 0 | 1 | 2 |
| --- | --- | --- |
|  Dennis Quaid  | … |  Jack Hall   |
|  Jake Gyllenhaal  | … |  Sam Hall   |
|  Emmy Rossum  | … |  Laura Chapman   |
|  Sela Ward  | … |  Lucy Hall   |
|  Ian Holm  | … |  Terry Rapson   |
|  Dash Minok  | … |  Jason Evans   |
|  Arjay Smith  | … |  Brian Parks   |
|  Glenn Plummer  | … |  Luther   |
|  Jay O. Sanders  | … |  Frank Harris   |
|  Tamlyn Tomida  | … |  Janet Tokada   |
|  Kenneth Welsh  | … |  Varapresidentti Becker   |
|  Perry King  | … |  Presidentti Blake   |
|  Chuck Shamata  | … |  Kenraali Pierce   |
|  Alan Fawcett  | … |  Komentaja Daniels   |
|  Tim Bagley  | … |  Tommy   |
|  Robin Wilcock  | … |  Tony   |
|  Jason Blicker  | … |  Paul   |
|  Kenneth Moskow  | … |  Bob   |
|  Tim Hamaguchi  | … |  Taka   |
|  Tom Rooney  | … |  Jeremy   |
|  Adrian Lester  | … |  Simon   |
|  Richard McMillian  | … |  Dennis   |
|  Nestor Serrano  | … |  Gomez   |
|  Vitali Makarov  | … |  Yuri   |
|  Russel Yuen  | … |  Hideki   |
|  Nobuya Shimamoto  | … |  Japanilainen poliisi   |
Vastaanotto

Tv-maailma-lehdessä 2024 Arto Pajukallio antoi elokuvalle kolme tähteä viidestä ja luonnehti sitä visioitaan vakuuttavasti vyöryttäväksi megaspektaakkeliksi.
Aiheesta muualla

Wikimedia Commonsissa on kuvia tai muita tiedostoja aiheesta .
Elokuvan viralliset sivut (Arkistoitu – Internet Archive). (englanniksi)
Cato-instituutin artikkeli elokuvasta. (englanniksi)
Markku Soikkeli: The Day After Tomorrow.
Juha Rosenqvist: Jäitä hattuun. Film-o-holic.com 28.5.2004.
Jussi Kaisjoki: Luontoäidin kylmää kyytiä. Film-o-holic.com 28.10.2004.
Förkväll

| Förkväll |
| --- | --- |
Kestoaika:  60–90 min
Pääosissa:  Carolina Gynning (2006–2007, 2010) Carina Berg (2006–2007) Mari Jungstedt (2006–2007) Alexandra Pascalidou (2006–2007) Kayo Shekoni (2006–2007) Yvonne Ryding (2009–2010) Carin Da Silva (2009–2010) Elisabeth Höglund (2009–2010) Agneta Sjödin (2010) Hans Fahlén (2010) Adam Alsing (2010) Linda Lindorff (2010)
Alkuperämaa:   Ruotsi
Alkuperäiskieli:  Ruotsi
Esitetty:  2006–2007 – 2009–2010
Tuotantokausia:  5
Tuotanto
Tuotantoyhtiö(t):  Strix Television (2006-2007) Titan Television (2009-2010)
Förkväll oli ruotsalainen keskusteluohjelma, joka esitettiin arki-iltoina TV4-kanavalla vuosina 2006–2007 ja 2009–2010. Ohjelma koostui joukosta naisia, joilla on erilaiset taustat ja persoonat. Ohjelma sai inspiraationsa amerikkalaisesta ohjelmasta The View. Ohjelma muistutti SVT:n kilpailevaa ohjelmaa nimeltään Go'kväll, mutta Förkväll suuntautui nuoremmalle yleisölle kuin STV:n ohjelma. Ohjelman pääsisältö koski modernia elämäntapaa ja populaarikulttuuria, esimerkiksi julkkiksia. Syksystä 2010 lähtien juontajina olivat Agneta Sjödin, Carolina Gynning, Hans Fahlén, Adam Alsing och Linda Lindorff. Se oli ohjelman viimeinen kausi. Aikaisempia juontajia olivat Carina Berg, Mari Jungstedt, Alexandra Pascalidou, Kayo Shekoni, Yvonne Ryding, Carin Da Silva och Elisabet Höglund.
Förkväll (2006–2007)

Ensimmäisen version Förkvällistä kehitti Strix Television, Hasse Aron johdolla ja ensiesitys oli 18. syyskuuta 2006. Juontajina toimivat koomikko ja radiopersoona Carina Berg, kirjailija Mari Jungstedt, malli ja tosi-tv-persoona Carolina Gynning, journalisti Alexandra Pascalidou sekä laulaja ja näyttelijä Kayo. Ohjelma lähetettiin livenä ja studio sijaitsi Tukholman keskusrautatieasemalla. Studiosta oli näkymä aseman sisäpuolelle.
Förkvällissä kävi vieraina useita tunnettuja ruotsalaisia, kuten Victoria Silvstedt, Kjell Bergqvist, Helena Bergström, Andreas Wilson, Anna Book ja Måns Zelmerlöw, mutta myös tunnettu irlantilainen poikabändi Westlife. Ohjelma oli rahoitettu suurimmaksi osaksi sponsoreiden avulla. Yritykset antoivat rahallista avustusta ja saivat sitä kautta osallistua ohjelman suunnitteluun. Esimerkiksi Sony maksoi siitä, että heidän tuotteensa Playstation asetettiin näytille ohjelmassa. Arla maksoi osan siitä, että ohjelman insertissä oli mukana kokki ja Apteekki maksoi siitä, että insertissä oli asiaa terveydestä ja lääkkeistä.
Vuonna 2007, toisen tuotantokauden aikana Carolina Gynning sai aikaan mediakohun, sillä hän katosi ohjelmasta viikon ajaksi käydäkseen rintaimplanttien poistoleikkauksessa. 16. helmikuuta 2007 Gynning palasi ohjelmaan ja näytti poistettuja implanttejaan televisiossa. Gynning kertoi julkisesti siitä, kuinka hän ajatteli myydä implantit Ebayssa ja lahjoittaa rahat hyväntekeväisyyteen. Hän kertoi myös, että haluaisi olla esikuva nuorille naisille Ruotsissa.
Toisen tuotantokauden aikana ohjelma menetti katsojia. Kun kauden viimeinen jakso lähetettiin 23. maaliskuuta 2007, TV4 päätti samana päivänä lopettaa ohjelman tuottamisen. Päätös aiheutti katsojissa vihaa TV4:sta kohtaan. Se sai TV4:n tiedottamaan lehdistölle, kuten Aftonbladetille ja Expressenille, että he olivat alkaneet suunnittelemaan kolmatta tuotantokautta myöhemmälle samana vuonna. TV4 kuitenkin päätti lopettaa ohjelman kokonaan 24. toukokuuta 2007. Päätös tehtiin rahallisista syistä ja siksi, että Carolina Gynning ei halunnut enää jatkaa uudella kaudella. Gynning ja Carina Berg menivät kuitenkin urillaan eteenpäin, sillä he olivat juontajina Idolsissa vuonna 2007.
Förkväll (2009–2010)

Kolmas tuotantokausi alkoi 12. lokakuuta 2009. Juontajina toimivat  aluksi journalisti Elisabet Höglund, malli ja Miss Universum Yvonne Ryding sekä tanssija Carin da Silva. Förkvällin tuottaja oli tällä kertaa tuotantoyritys Titan Television. Aikaisemman studion sijaan, joka sijaitsi Tukholman keskusrautatieasemalla, ohjelma lähetettiin livenä Radisson Blu Viking -hotellissa, josta oli näkymä Tukholman ylle. Helmikuun 2010 aikana Elisabeth Höglund pakotettiin ottamaan aikalisä ohjelman juonnosta ja hänen tilalleen tuli Carolina Gynning. Viikon 12 aikana vuonna 2010 Gynning oli lomalla ja hänen tilalleen tulivat Agneta Sjödin ja Hans Fahlén. Gynning juonsi ohjelmaa maanantaisin ja tiistaisin ja Fahlén keskiviikkoisin ja torstaisin. Muita uusia juontajia olivat Adam Alsing ja Linda Lindorff. Tämän kauden jälkeen tammikuussa 2011 ilmoitettiin, että ohjelma aiottaisiin nyt lopettaa kalliin tuotannon ja heikkenevien katsojatilastojen takia.
Käännös suomeksi
117 (luku)

| Luonnolliset luvut |
| --- | --- |
 117 ← 110 111 112 113 114 115 116 117 118 119 → 
Kardinaaliluku:  sataseitsemäntoista
Järjestysluku:  sadasseitsemästoista
Tekijät:  1, 3, 9, 13, 39, 117
Alkutekijät:   3^{2}\cdot 13
Roomalainen numero:  CXVII
Binääriluku:  1110101
Oktaaliluku:  165
Duodesimaaliluku:  99
Heksadesimaaliluku:  75
Vigesimaaliluku:  5H
117 (sataseitsemäntoista) on luonnollinen luku, jota edeltää luku 116 ja seuraa luku 118.
Matematiikassa

117 on yhdistetty luku.
117 on vajaa luku.
117 on viisikulmioluku.
117 on palindromi senaarijärjestelmässä (3136).
117 on Harshad-luku kymmenjärjestelmässä:  117=13\cdot (1+1+7).
117 on Harshad-luku viisijärjestelmässä:  117=432_{5}=13\cdot (4+3+2).
117 kuuluu Moranin lukuihin, koska se jaettuna numeroidensa summalla on alkuluku.
117 on kolmanneksi pienin pariton luonnollinen luku, jonka tekijöiden summa on suurempi kuin sitä seuraavalla luonnollisella luvulla (118).
117 on neljänneksi pienin pariton luonnollinen luku, jolla on enemmän tekijöitä kuin sitä seuraavalla luonnollisella luvulla (118).
117 voidaan muodostaa kolmen eri positiivisen neliöluvun summana kahdella tavalla:  10^{2}+4^{2}+1^{2} tai  8^{2}+7^{2}+2^{2}.
117 voidaan muodostaa kahden positiivisen kuutioluvun erotuksena:  5^{3}-2^{3}.
117 on pienin yhdistetty luku, jonka itseään pienempien ja yhtä suurempien tekijöiden summa ( 64=8^{2}) ja itseään pienempien tekijöiden tulo ( 13\ 689=117^{2}) ovat molemmat neliölukuja.
Pienimmän mahdollisen tetraedrin, jonka särmien pituudet, tahkojen pinta-alat ja tilavuus ovat kaikki kokonaislukuja, pisimmän särmän pituus on 117.
Pienimmän Eulerin tiilen yhden särmän pituus on 117.
Luonnontieteissä

Alkuaineiden jaksollisessa järjestelmässä 117 on tennessiinin järjestysluku.
Tina-117 on tinan vakaa isotooppi.
Platina-195 on platinan vakaa ja luonnossa yleisin isotooppi. Sen neutroniluku on 117.
117 Lomia on asteroidi.
Muissa yhteyksissä

Eurooppatie E117 kulkee Venäjän ja Iranin välillä.
Lockheed F-117 Nighthawk on yhdysvaltalainen häivelentokone.
Halo-videopelisarjan päähenkilö Master Chief tunnetaan myös nimillä SPARTAN-117 ja John-117.
Aiheesta muualla

Kuvia tai muita tiedostoja aiheesta 117 (luku) Wikimedia Commonsissa
Uskonto Venäjällä
Aiheesta muualla

Wikimedia Commonsissa on kuvia tai muita tiedostoja aiheesta .
Venäjällä uskonnon renessanssi[vanhentunut linkki]. Ortodoksi.net 5.5.2011.
| n k Uskonto Euroopassa |
| --- | --- |
Valtiot:  Alankomaat  Albania  Andorra  Armenia  Belgia  Bosnia ja Hertsegovina  Bulgaria  Espanja  Irlanti  Islanti  Italia  Itävalta  Kreikka  Kroatia  Latvia  Liechtenstein  Liettua  Luxemburg  Montenegro  Norja  Pohjois-Makedonia  Portugali  Puola  Ranska  Romania  Ruotsi  Saksa  Serbia  Slovakia  Slovenia  Suomi  Sveitsi  Tanska  Tšekki  Ukraina  Unkari  Valko-Venäjä  Venäjä  Viro  Yhdistynyt kuningaskunta 
| n k Uskonto Aasiassa |
| --- | --- |
Valtiot:  Afganistan  Armenia  Azerbaidžan  Bahrain  Bangladesh  Bhutan  Brunei  Etelä-Korea  Filippiinit  Georgia  Indonesia  Intia  Irak  Iran  Israel  Itä-Timor  Japani  Jemen  Jordania  Kambodža  Kazakstan  Kiina  Kirgisia  Kuwait  Kypros  Laos  Libanon  Malediivit  Malesia  Mongolia  Myanmar  Nepal  Oman  Pakistan  Pohjois-Korea  Qatar  Saudi-Arabia  Syyria  Singapore  Sri Lanka  Tadžikistan  Thaimaa  Turkki  Turkmenistan  Uzbekistan  Venäjä  Vietnam  Yhdistyneet arabiemiirikunnat
Portugalin aluejako

Portugali on perinteisesti jaettu piireihin (distrito), kuntiin (município / concelho) ja kuntien osiin freguesioihin.
Portugaliin kuuluu piirien lisäksi kaksi autonomista aluetta, Azorit ja Madeira. Ennen vuoden 1976 uutta perustuslakia ne muodostivat neljä piiriä: Hortan, Ponta Delgadan, Angra do Heroísmon ja Funchalin. Piireillä ei juuri ole poliittista itsemääräämisoikeutta.
Portugalissa on 308 kuntaa. Freguesioita on 3 091. Niiden määrää vähennettiin yli tuhannella vuosien 2012–2013 uudistusten aikana. Kunnanjohtaja on pormestari, ja kullakin kunnalla on oma juhlapäivänsä. Kaupungit (vila) sijaitsevat kuntien alueella, mutta niiden rajat eivät yleensä ole samat. Viloja maassa on 533. Lisäksi 151 paikkaa on saanut cidaden aseman. Kaikkiaan viloja ja cidadeja on yli kaksi kertaa enemmän kuin kuntia. Kunnat jakautuvat edelleen freguesioihin, joita on Portugalissa 4 261. Kuusi kuntaa sisältää vain yhden freguesian, ja Barcelosin kunnalla on Portugalissa eniten freguesioita (89).
Piirit

| Piiri | Pinta-ala | Asukasluku | Pääkaupunki |
| --- | --- | --- | --- |
| Aveiron piiri | 2 808 km² | 713 578 (2001) | Aveiro |
| Bejan piiri | 10 225 km² | 161 211 | Beja |
| Bragan piiri | 2 673 km² | 831 368 | Braga |
| Bragançan piiri | 6 608 km² | 148 808 | Bragança |
| Castelo Brancon piiri | 6 675 km² | 208 069 | Castelo Branco |
| Coimbran piiri | 3 947 km² | 441 245 | Coimbra |
| Évoran piiri | 7 393 km² | 173 408 | Évora |
| Faron piiri | 4 960 km² | 395 208 | Faro |
| Guardan piiri | 5 518 km² | 173 716 | Guarda |
| Leirian piiri | 3 515 km² | 459 450 | Leiria |
| Lissabonin piiri | 2 761 km² | 2 135 992 | Lissabon |
| Portalegren piiri | 6 065 km² | 127 018 | Portalegre |
| Porton piiri | 2 395 km² | 1 781 826 | Porto |
| Santarémin piiri | 6 747 km² | 475 344 | Santarém |
| Setúbalin piiri | 5 064 km² | 788 459 | Setúbal |
| Viana do Castelon piiri | 2 255 km² | 250 273 | Viana do Castelo |
| Vila Realin piiri | 4 328 km² | 223 731 | Vila Real |
| Viseun piiri | 5 007 km² | 394 927 | Viseu |
NUTS-jako

NUTS I jakaa Portugalin Manner-Portugaliin sekä Azorien ja Madeiran autonomisiin alueisiin. NUTS II jakaa Manner-Portugalin viiteen alueeseen: Norte, Centro, Lissabon, Alentejo ja Algarve. NUTS II:n määrittelemä Lissabonin alue on käytännössä miltei sama kuin Lissabonin metropolialue. NUTS III jakaa alueet edelleen pienempiin alueisiin:
| 0 | 1 | 2 | 3 |
| --- | --- | --- | --- |
|  Norte (8) Alto Trás-os-Montes  Ave  Cávado  Douron alue  Entre Douro e Vouga  Grande Porto  Minho-Lima  Tâmegan alue  |  Centro (12) Baixo Mondego  Baixo Vouga  Beira Interior Norte  Beira Interior Sul  Cova da Beira  Dão-Lafões  Médio Tejo  Oeste  Pinhal Interior Norte  Pinhal Interior Sul  Pinhal Litoral  Serra da Estrelan alue  |  Lissabon (2) Suur-Lissabon  Setúbalin niemimaa  Alentejo (5) Alentejo Central  Alentejo Litoral  Alto Alentejo  Baixo Alentejo  Lezíria do Tejo  |  Algarve (1) Algarve  Azorit (1) Azorit  Madeira (1) Madeira  |
LAU I -tason muodostavat kunnat ja LAU II -tason freguesiat.
Portugalin piirit
NUTS III
Gareth David-Lloyd

| Gareth David-Lloyd |
| --- | --- |
 Gareth David-Lloyd vuonna 2015.
Henkilötiedot
Syntynyt: 28. maaliskuuta 1981 (ikä 43) Newport, Wales
Ammatti:  näyttelijä
Näyttelijä
Aktiivisena:  2003–
Aiheesta muualla
IMDb 
Gareth David-Lloyd (s. 28. maaliskuuta 1981 Newport, Wales) on walesilainen näyttelijä.
David-Lloyd kävi Bettws Comprehensive and Coleg Gwent, Cross Keys -koulun. Hänen ensimmäinen suuri roolinsa oli Doctor Who spin-off-televisiosarjassa Torchwood, jossa hän näyttelee Ianto Jonesia.
Elämä

David-Lloydin ensimmäinen rooli oli näytellä robottia koulunäytelmässä. Sen jälkeen hän otti näyttelytunteja Risca Leisure Centerissä, ennen kuin liittyi Dolmanin nuorten teatteriin sekä Gwentin nuorten ihmisten teatteriin.
David-Lloyd asuu nykyään Lontoossa, koska haluaa edistää uraansa.
Torchwood

Torchwoodin kolmannella tuotantokaudella (Children of Earth), David-Lloydin esittämä hahmo, Ianto Jones, kuoli jaksossa "Day Four".
Televisio

Absolute Power - Terry Pine (2003, 1 jakso)
Casualty - Darrell Kemner (2003, 1 jakso)
Rosemary & Thyme - Zack Seamore (2004, 1 jakso)
Mine All Mine - Yanto Jones 2004, 1 jakso)
Beethoven - Karl van Beethoven (2005, 1 jakso)
The Bill - Carl Pritchard (2005, 1 jakso)
Doctor Who - Ianto Jones (2008, 2 jaksoa)
Torchwood - Ianto Jones (2006–2009)
Aiheesta muualla

Kuvia tai muita tiedostoja aiheesta Gareth David-Lloyd Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Yhdysvallat 
Taiteenala:  MusicBrainz
Siddharthanagar

| Siddharthanagar (सिद्धार्थनगर, Siddhārthanagar) Bhairahawa, Bhairāhawā |
| --- | --- |
 Siddharthanagar
 Koordinaatit:  
Valtio:  Nepal
Kehitysalue:  Läntinen
Vyöhyke:  Lumbini
Piirikunta:  Rupandehi
Pinta-ala  ():  
 – Kokonaispinta-ala:  36,0 km²
Väkiluku (2011)  ():  63 483
Aikavyöhyke:  UTC+5:45
 
 www.siddharthanagar.org.np 
Infobox OKVirheellinen NIMI-arvo: 
Siddharthanagar (nepaliksi सिद्धार्थनगर , Siddhārthanagar, Bhairāhawā) eli Bhairahawa tai Bhairawa on kaupunki Nepalin Läntisen kehitysalueen Lumbinin vyöhykkeellä, lähellä Intian Uttar Pradeshin osavaltion rajaa. Kaupunki kuuluu Rupandehin piirikuntaan ja sijaitsee vyöhykkeen keskuskaupungista Butwalista 22 kilometriä etelään. Nepalin pääkaupunki Kathmandu jää linnuntietä noin 185 kilometriä länteen. Vuoristosta johtuen matka pääkaupunkiin on maanteitse luokkaa kolmanneksen pidempi.
Kaupunki on saanut nimensä Gautama Buddhan nimen eli Siddhartha Gautaman mukaan. Hänen syntymäpaikkansa Lumbini sijaitsee kaupungin länsipuolella (noin 20 km:n päässä). Gautama Buddhan mukaan on nimetty myös kaupungin lentoasema, joka on Nepalin toinen kansainvälinen.
Vuonna 2011 kaupungin väkiluku oli 63 483. Kaupungin pinta-ala on 36,0 neliökilometriä (2011).
Noin viisi kilometriä kaupungin eteläpuolella on maantien rajanylityspiste Intiaan. Nepalin puoleisen raja-aseman/paikkakunnan nimi on Belahiya  ja Intian puoleisen Sunauli tai Sonauli.
Aiheesta muualla

Introducing Sunauli & Bhairawa (englanniksi) (lonelyplanet.com)
Leslie Manigat

| Leslie François Saint Roc Manigat |
| --- | --- |

Haitin 43. presidentti
 7. helmikuuta 1988 – 20. kesäkuuta 1988  
Edeltäjä:  Henri Namphy
Seuraaja:  Henri Namphy
Henkilötiedot
Syntynyt: 16. elokuuta 1930 Port-au-Prince, Haiti
Kuollut: 27. kesäkuuta 2014 (83 vuotta) Port-au-Prince, Haiti
Puoliso:  Marie-Lucie Chancy Mirlande Hyppolite
Tiedot
Puolue:  Rassemblement des Démocrates Nationaux Progressistes - RDNP
Leslie François Saint Roc Manigat (16. elokuuta 1930 Port-au-Prince – 27. kesäkuuta 2014 Port-au-Prince) oli haitilainen poliitikko ja professori, joka toimi maansa presidenttinä vuonna 1988.
Manigat valittiin Haitin presidentiksi 17. tammikuuta 1988 ensimmäisissä Jean-Claude Duvalier’n ajan jälkeisissä vaaleissa. Tärkeimmät oppositiopuolueet boikotoivat armeijan järjestämiä vaaleja, ja äänestysprosentti jäi alhaiseksi. Manigat ajautui pian valtataisteluun Haitin sotilasjunttaa johtaneen kenraaliluutnantti Henri Namphyn kanssa. Namphy syrjäytti hänet vallankaappauksessa 20. kesäkuuta 1988.
Manigat kuoli kotonaan Port-au-Princessä 83-vuotiaana 27. kesäkuuta 2014.